Angelbachtal

**Angelbachtal** (sidfränkisch *Angelbachdal*) isch e Gmai im Rhy-Necker-Chrais z Bade-Wirttebärg. D Gmai het  Iiwohner (Stand: ).

## Geografi
Angelbachtal lyt am Waldangelbach sidli vu Heidelberg im Kraichgauer Higelland. Dr Baan bstoht us 60,2 % Landwirtschaftsflechi, 22,7 % Wald, 15,7 % Sidligsflechi un 1,5 % sunschtiger Flechi. Dr *Schlosspark Eichtersheim* stoht wäg sym alte Baumbstand unter Landschaftsschutz. Glych au dr *Weschtli Kraichgau*, e 930 Hektar groß Biet, wu iber dr Baan vu Angelbachtal, Mühlhausen, Rauenberg un Dielheim goht. Dr *Hermannswald* sich as flächehaft Naturdänkmol yygstuft.

Nochbergmaine vu Angelbachtal sin d Sinsheimer Stadtdail Eschelbach, Dühren un Waldangelloch, un d Gmaine Östringen (Landkrais Charlsrue) un Mühlhausen.

## Gmaigliderig
Zue Angelbachtal ghere d Derfer Eichtersheim un Michelfeld. Uf em Baan vu Michelfeld lyt di abgange Kapell Weibronn oder Wihenbronnen.

## Gschicht
Eichtersheim isch zum erschte Mol anne 838 as *Uhtritesheim* im Lorscher Codex gnännt wore.

Um 1200 het s Dorf dr Ritter vu Steinach ghert. Im 14. Jorhundert isch Eichtersheim e kurbfälzisch Lääche gsii. Ab 1541 hän d Freiherre vu Venningen d Grundherrschaft uusgiebt. 

Ab 1779 ghet s Dorf zum Ritterkanton Kraichgau ghert, anne 1806 isch s an s Großherzogtum Bade chuu. Vu 1807 bis 1810 het Eichtersheim zum Oberamt Waibstadt ghert, druf zum Bezirksamt Neckarbischofsheim, ab 1813 zum Amt Wiesloch un ab 1850 zum Bezirksamt Sinsheim.

Michelfeld isch zum erschte Mol anne 831 as *Michilunfelt* au im Lorscher Codex gnännt wore.. 

Eb mit em *allodium in Michilinvelt*, wu 1188 in eme Verdrag zwische em Chaiser Friedrich I. Barbarossa un em Chenig Alfons VIII. vu Kaschtilie as Dail vu dr Morgegab zue dr Hochzyt vum  Konrad, em Suhn vum Friedrich, mit dr Berengaria, em Alfons syre Dochter, gnännt wird, des Michelfeld gmaint gsii isch oder s Michelfeld bi Schwäbisch Hall, isch nit sicher. Uf alli Fäll isch s Dorf anne 1508 in Bsitz vum Orendel vu Gemmingen chuu. Wu Herre vu Gemmingen-Michelfeld anne 1613 im Mannesstamm uusgstorbe sin, isch d Herrschaft an d Herre vu Gemmingen-Hornberg gange. 

S Dorf het zum Ritterkanton Kraichgau ghert, anne 1806 isch s an s Großherzogtum Bade chuu. Michelfeld het wie Eichtersheim au Amt Wiesloch ghert un ab 1850 zum Bezirksamt Sinsheim. 

D Gmai Angelbachtal isch entstanden am 1. April 1972 dur d Fusion vu Eichtersheim un Michelfeld. Im Rame vu dr Kraisreform isch dr Landkrais Sinsheim zum 1. Jänner 1973 ufglest wore, Angelbachtal sin derno zum neie Rhy-Necker-Chrais chuu.

### Yywohnerentwicklig

## Religion
Angelbachtal isch draditionäll evangelisch bregt, noch em Zweete Wältchrieg isch dr Aadail vu dr Katholike nodisno aagstige.

## Verwaltig
Angelbachtal het e Verwaltigsgmainschaft veryybart mit dr Stadt Sinsheim un dr Gmai Zuzenhausen

Burgermaischter:
* 1979–2008: Fritz Brandt (CDU)
* asyt 2008: Frank Werner (CDU)

## Kultur un Böuwärch
* Schloss Eichtersheim (16. Jh., 1978 bis 1980 saniert un umböue, hite Rothuus) mit Schlosspark
* Katholischi Schlosschilche Eichtersheim (1782)
* Evangelischi Chilche Eichtersheim (1792, barock, Durm 1886, di eltscht Glocke vu 1506)
* historische Marstall, Eichtersheim
* dr alt Guetshof, Eichtersheim (1768)
* s alt Rothuus, Eichtersheim (1773)
* Schloss Michelfeld (1753)
* s alt Jegerhuus, Michelfeld (1752)
* Evangelischi Chilche Michelfeld (1767, barock)
* Katholischi Hailig-Chryz-Chilche (1968) zwische Eichtersheim un Michelfeld


Eichtersheim-hauptstr.jpg|Ev. Chilche Eichtersheim
Eichtersheim-schloss2009b.jpg|Schloss Eichtersheim
Eichtersheim-schlosskirche.jpg|Schlosschilche Eichtersheim
Michelfeld-schloss2009.jpg|Schloss Michelfeld
Michelfeld-kirche2009.jpg|Ev. Chilche Michelfeld
Angelbachtal-kathkirche.jpg|Hailig-Chryz-Chilche


## Dialäkt
Dr Dialäkt vu Angelbachtal ghert zum Sidfränkisch.

## Literatur
* *Angelbachtal – Zwei Dörfer, eine Gemeinde.* Angelbachtal 1994
* Adolf M. Hirn, Gabriele Süskind (Red.), Jürgen Schütz (Hrsg.): *Der Rhein-Neckar-Kreis*. Stuttgart 1991, ISBN 3-8062-0597-3
* Joachim Hahn, Jürgen Krüger: *Synagogen in Baden-Württemberg.* Band 2, Stuttgart 2007, S. 10–13.

## Weblink

* Websyt vu Angelbachtal
* Angelbachtal uf LEO-BW

## Fueßnote